Константин Величков
Патета в реката

chitanka.info

Гледай всичките патета

скупом в вадата нахлуват,

шават жълти си крачета,

жубурникат се и плуват.

Иска ми се да се метна

под върбите във реката,

кат тях в маранята летна

да се разхладя в водата.

Но да плувам аз не мога

като тез патенца мили,

таз наука е от бога,

с нея са се те родили.

На реката ходя ази,

кога мами с позволенье

дойде някой да ме пази

зло да се не случи с мене.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.